नई दिल्ली. प्रो रेसलिंग लीग के सीजन 3 में 11वें दिन के पहले बॉउट में यूपी दंगल और वीर मराठा के पहलवानों के बीच 57 किलोग्राम भारवर्ग में पुरूषों के मुकाबले में जबरदस्त भिड़ंत देखने को मिली. दिन के पहले बॉउट में यूपी दंगल के रेसलर नितिन राठी ने वीर मराठा के पहलवान श्रवण तोमर को 7-4 से हराया. दोनों युवा पहलवानों में पहले हॉफ में काफी कड़ा संघर्ष हुआ. हालांकि वीर मराठा के रेसलर श्रवण पहले हॉफ में 3-0 की बढ़त बनाने में कामयाब हुए. दूसरे हॉफ में यूपी दंगल के नितिन राठी ने श्रवण को कड़ी टक्कर दी और उन्हें मैट से बाहर कर स्कोर को 4-4 से बराबर कर दिया. इसके बाद श्रवण को घुटने के बल लाकर नितिन राठी ने ये मुकाबला 7-4 से जीत लिया. दर्शक रोमांचित हो गए हैं क्योंकि वीर मराठा को सपोर्ट करने अभिनेता जैकी श्रॉफ स्टेडियम में आए हुए हैं. इससे पहले वीर मराठा की टीम ने टॉस जीता और 74 किलोग्राम पुरूष वर्ग को ब्लॉक किया, जबकि महिलाओं को 57 किलोग्राम भार वर्ग को ब्लॉक किया गया.